kardosdrur/scandi-wiki huggingface dataset:
Som et strejf af en dråbe – Danmark synger farvel til Kim Larsen

Som et strejf af en dråbe – Danmark synger farvel til Kim Larsen var DR's mindekoncert for Kim Larsen 7. oktober 2018 på Rådhuspladsen i København produceret i samarbejde med Nordisk Film TV. Mindekoncerten blev sendt direkte på DR1 og P4. En række danske musikere præsenterede deres fortolkninger af Kim Larsens sange, og Mads Steffensen var vært for mindekoncerten, mens Stine Schwennesen var tv-speaker. Storskærme blev sat op i Aalborg på Musikkens Plads ved Musikkens Hus, i Aarhus på Officerspladsen ved Musikhusparken og i Odense på Flakhaven ved Rådhuset.

Koncerten lukkede dele af H.C. Andersens Boulevard, og både på den og ned af Vesterbrogade til Tivoli var der fyldt med mennesker. Ifølge Københavns Politis oplysninger til Ekstra Bladets liveblog var der 20.000-25.000 mennesker til stede på og omkring Rådhuspladsen. Ifølge arrangøren og sikkerhedsteamet var der 35.000 til stede. I Aalborg overværede cirka 10.000 mindekoncerten på storskærm. I Aarhus deltog omkring 8.000, mens der i Odense var samlet 3.500. 1,4 millioner fulgte mindekoncerten på DR1. Blandt programmer med mere end 1,4 millioner seere findes primært store sportsbegivenheder samt ganske få afsnit af dansk drama og underholdning.

Koncertnavnet 
Navnet på koncerten kommer fra en af Gasolin's korteste sange, Som et strejf af en dråbe - en sang der blev brugt som afslutning på DR's Ungdomsradioen P4 i P1 fra 1973-1994 og derefter som afslutning på Tine Brylds ungdomsprogram Tværs frem til 2008. Den har derfor en stor tilknytning til Danmarks Radio, der jo stod bag koncerten.

Sangen var også den sidste sang, som Kim Larsen sang i hans sidste koncert i Holbæk.

Medvirkende 
Flere danske musikere deltog i koncerten:

 Caroline Henderson: "Som et strejf af en dråbe"
 Dorthe Gerlach: "This Is My Life"
 Rasmus Nøhr: "Hvis din far gir dig lov"
 Love Shop: "Langebro"
 Mette Lindberg og Kira Skov: "Kloden drejer stille rundt" og "Sirenesangen"
 The Minds of 99: "Kvinde min" og "Tik Tik"
 Oh Land: "Papirsklip"
 Michael Falch: "Midt om natten"
 Mattias Kolstrup: "Masser af succes"
 Rasmus Walter: "De smukke unge mennesker"
 Kwamie Liv: "Pianomand"
 Carl Emil Petersen: "Jutlandia"
 Alfred Nordhøj Kann fra DR VokalEnsemblet - "Joanna"
 Magtens Korridorer: "Det bedste til mig og mine venner" og "Rabalderstræde"
 DR PigeKoret: "Om lidt"

Referencer

Eksterne henvisninger 
 Som et strejf af en dråbe – Danmark synger farvel til Kim Larsen - DR. Kan ses indtil 4. januar 2019

Kim Larsen
DR-programmer
Begivenheder i 2018
Musik i 2018
Henny Magnussen

Henny Sophie Magnussen, født Petersen (1878-1937) var en dansk jurist, og den første kvinde der fik lov til at arbejde i Højesteret efter hun fik en juridisk kandidateksamen fra Universitetet i København i 1905. Hun var medvirkende til, at der kom lovændringer til i 1906, der gav kvindelige stud.jur. de samme privilegier som mænd. I 1909 opnåede hun møderet for Højesteret.

Biografi 
Henny Sophie Petersen var født på Frederiksberg den 18. december 1878. Hun var datter af landmand Jens Petersen (død 1924) og hans hustru Boline Buch (1839-1914).

Efter dimission fra Gammelholm Latin- og Realskole i 1900, studerede hun jura på Universitetet i København, da kvinder fik lov til at gennemføre kurset. Hun blev cand. jur. i 1905, og fik ansættelse derefter på et sagførerkontor. ­Kvinder måtte ikke udføre juridiske forretninger. Så begyndte Magnussen til at tage kontakt til medlemmer af Rigsdagen, for at omstøde denne regel. Sagen blev endeligt indbragt i Folketinget af justitsminister Peter Adler Alberti. Lovforslaget gav kvinder rettigheden til at tjene som advokater ligesom mænd kunne. Derefter kunne Henny Magnussen opnå bestalling som sagførerfuldmægtig i 1906. Hun blev selvstændigt sagfører efter tre års læretid. Hun opfordrede medlemmerne af parlamentet til at støtte hendes forsøg på at få lov til at arbejde ved de højere domstole. Hun blev derefter den første kvindelige overretssagfører i Danmark i 1909.

Den 19 August 1913 blev hun gift med højesteretssagfører Ove Knud Magnussen (1881-1973).

Hun havde et studieophold på Oxford og London fra september 1913 til marts 1914.

I en årrække arbejdede hun med højesteretssagførerne Charles Shaw og Harald Dietrichson. Sideløbende oprettede hun sin egne praksis, hvor hun kunne tiltrække mange kvindelige klienter, især i forbindelse med ægteskabelige konflikter og skilsmissesager. Hun stod i spidsen for den Københavnske afdeling af Dansk Kvindesamfund fra 1907 til 1909.

Henny Magnussen døde den 20. juni 1937 i København, fra hjerteproblemer.

Henvisninger 

Advokater fra Danmark
Personer fra København
Alumni fra Københavns Universitet
Tre Valli Varesine 2018

Tre Valli Varesine 2018 var den 98. udgave af cykelløbet Tre Valli Varesine. Løbet var en del af UCI Europe Tour-kalenderen og blev arrangeret 9. oktober 2018. Løbet blev vundet af lettiske Toms Skujiņš fra .

Hold og ryttere

Resultater

Eksterne henvisninger

Tre Valli Varesine
UCI Europe Tour 2018
Som et strejf af en dråbe

"Som et strejf af en dråbe" var Gasolins korteste sang og blev brugt som afslutning på DR's ungdomsradioen P4 i P1 fra 1973-1994 og derefter som afslutning på Tine Brylds ungdomsprogram Tværs frem til 2008. Klaveret blev spillet af Kim Larsen, en af de få sange han kunne spille på klaver. Sangen blev udgivet på flere albums; 
‘’ Live in Scandinavia’’ (1978), Rabalderstræde Forever (1991), Derudaf Forever (1993) og Det var en torsdag aften (2002).

Tekst

Som et strejf af en dråbe
Fik vi lov til at håbe
På de ting som skal komme
Før end livet er omme.

Referencer 

Sange fra 1973
Sange fra Danmark
Gasolin'-sange
Transgender Persons (Protection of Rights)-lovforslaget i 2017

Transgender Persons (Protection of Rights) Bill 2017 var et lovforslag, der blev vedtaget af Pakistan's senat for at anerkende transpersoners rettigheder. Nu kan de registrere sig hos regeringskontorer som transgenders.

References 

Pakistan
Henning Jensen (f. 1938)

Henning Jensen (født 9. juli 1938) politiker (Socialdemokratiet) og tidligere folketingsmedlem fra 1971 til 1986 og borgmester i Horsens i perioden 1986-1993. Han har desuden været byrådsmedlem fra 1966 til 1982, medlem af Vejle Amtsråd 1994-2007 og medlem af regionsrådet for Region Midtjylland 2007-2009.

Karriere 
I 1954 kom han i lære som cigarsorterer på tobaksfabrikken 'Petersen og Sørensen' efter at have været kontorbud samme sted.

I 1971 blev han medlem af Folketinget, hvor han sad frem til 1985. I den periode var han bl.a. formand for finansudvalget, kommunaludvalget og boligudvalget.

I 1985 blev han valgt med 9508 personlige stemmer.

I 1986 blev han borgmester i Horsens og fik hurtigt tilnavnet "den cyklende borgmester", fordi han altid cyklede omkring. 

I 1992 modtog Henning Jensen ridderkorset af Dannebrogsordenen.  

I 2018 var Henning Jensen med til at fejre, at Socialdemokraterne har haft borgmesterposten i Horsens uafbrudt i 100 år. 

Som borgmester var Henning Jensen giftefoged og forrettede over 700 vielser.

Referencer 

Tidligere borgmestre fra Danmark
Borgmestre fra Socialdemokraterne
Tidligere folketingsmedlemmer fra Socialdemokraterne
Folketingsmedlemmer i 1970'erne
Folketingsmedlemmer i 1980'erne
Amtsrådsmedlemmer fra Socialdemokraterne
Regionsrådsmedlemmer fra Socialdemokraterne
Karen Delfs

Karen Delfs (født 31. oktober 1959) 
er en dansk politiker og tidligere borgmester i Vejle Kommune (2006-2007) for SF. 

Delfs er uddannet cand.mag. i tysk og musik fra Aalborg Universitet og Syddansk Universitet, samt master i offentlig ledelse (MPG) fra CBS. 

Før hun blev Vejles første kvindelige borgmester, var hun bl.a. højskolelærer og gymnasielektor. 

Efter perioden som borgmester har hun bl.a. været ledelseskonsulent, uddannelsesleder, chefkonsulent og leder af biblioteks- og borgerservice.

Referencer 

Tidligere borgmestre fra Danmark
Borgmestre fra SF
Nova Rock Festival

Nova Rock Festival, eller blot Nova Rock, er en musikfestival, som har eksisteret siden 2005. Den afholdes i juni i Burgenland nær Nickelsdorf i det østligste Østrig nær grænsen til Ungarn og Slovakiet. Den bliver organiseret af Nova Music Entertainment, som er et samarbejde mellem Musicnet, FKP Scorpio og flere tidligere medarbejdere fra Wiesen, som de forlod i 2004 interne uenigheder.

2018 lineup 
Dato: 14. - 17. Juni 2018

2017 lineup 

Dato: 14. - 17. Juni 2017

2016 lineup 
Dato: 10. - 12. Juni 2016

2015 lineup 
Dato: 12. - 14. Juni 2015

2014 lineup 
Dato: 13. - 15. Juni 2014

2013 lineup 

Dato: 14. - 16. Juni 2013
Confirmed bands:

2012 lineup 

Dato: 08. - 10. Juni 2012
Confirmed bands:

Canceled due to storm.

2011 lineup 

Dato: 11. - 13. Juni 2011
Confirmed bands:

Special Late Night Attraction

2010 lineup 

Dato: 11. - 13. Juni 2010
Confirmed bands as of Nov 23, 2009:

2009 lineup 

Confirmed bands as of 4 April 2009:

2008 lineup 
Confirmed lineup:

2007 lineup 
Nova Rock Festival 2007 took place from the 15th to the 17th of Juni with the following lineup:

Headliners: Billy Talent, The Smashing Pumpkins, Marilyn Manson, Pearl Jam, Slayer, The Killers,

The festival also consisted of bands including: Linkin Park, Machine Head, In Flames, Papa Roach, Reel Big Fish, Incubus, Mando Diao, The Hives, Me First and the Gimme Gimmes, Children of Bodom, Less Than Jake, Flogging Molly, Mastodon, Thirty Seconds to Mars, Isis, Aiden, In Extremo, Ill Niño, Within Temptation, Hayseed Dixie, The BossHoss and Chimaira.

2006 lineup 
The 2006 Nova Rock festival was held from 15th to 17 Juni (Thursday to Saturday). It was the first year that the festival had two large stages (blue and red).
The first bands officially announced on the Nova Rock homepage were:
Guns N' Roses, Placebo, Metallica, Tool, Queens of the Stone Age, Massive Attack, Motörhead, Madsen, Billy Talent, Hard-Fi, Guadalajara, Seeed, Bodyrockers, She Male Trouble, Sportfreunde Stiller, Lagwagon, Subway to Sally and Julia.

Originally Korn were announced to play the festival, but had to cancel it, as well as the "Nova Rock Encore", a concert in Vienna which they were expected to play with Deftones, Soulfly and Devildriver.

2005 lineup 
Die Ärzte, Audioslave, Bad Acid Trip, Beatsteaks, Boysetsfire, Core, Green Day, In Extremo, La Vela Puerca, Mando Diao, Marilyn Manson, Moneybrother, Nightwish, The Prodigy, Soulfly, System of a Down, Weezer, Wir sind Helden

Eksterne henvisninger 

 The Nova Rock Festival's homepage
 Nova Music's homepage

Musikfestivaler i Østrig
Etableret i 2005
Charlotte Sophie af Anhalt-Bernburg

Charlotte Sophie af Anhalt-Bernburg (21. maj 1696–22. juli 1762) var en tysk prinsesse af Anhalt-Bernburg, der var prinsesse af Schwarzburg-Sondershausen som ægtefælle til prins August 1. af Schwarzburg-Sondershausen. Hun tilhørte Huset Askanien og var datter af fyrst Karl Frederik af Anhalt-Bernburg.

Prinsesse Charlotte Sophie var mor til Fyrst Christian Günther 1. af Schwarzburg-Sondershausen.

Biografi 
Prinsesse Charlotte Sophie blev født den 21. maj 1696 i Bernburg i Anhalt som det tredje barn af daværende arveprins Karl Frederik af Anhalt-Bernburg i hans første ægteskab med grevinde Sophie Albertine af Solms-Sonnenwalde. Hendes far var ældste barn af fyrst Viktor 1. Amadeus af Anhalt-Bernburg og var arving til det lille fyrstendømme Anhalt-Bernburg i det centrale Tyskland.

Prinsesse Charlotte Sophie giftede sig den 19. juli 1721 i Bernburg med prins August af Schwarzburg-Sondershausen (1691–1750), yngre søn af Fyrst Christian Vilhelm 1. af Schwarzburg-Sondershausen. Dermed blev båndene mellem fyrstehusene Askanien og Schwarzburg yderligere styrket, da Charlotte Sophies storesøster, Prinsesse Elisabeth Albertine af Anhalt-Bernburg, i 1712 havde giftet sig med Augusts storebror, Günther 1. af Schwarzburg-Sondershausen.

Prins August døde som 59-årig i 1750. Prinsesse Charlotte Sophie overlevede sin mand med 11 år og døde som 66-årig den 22. juli 1762 i Sondershausen.

Referencer

Se også 
 Huset Askanien

Eksterne henvisninger 

 Slægten Askaniens officielle hjemmeside 

Huset Askanien
Prinsesser
Kongelige fra Tyskland
Personer fra Bernburg
Tyskere i 1700-tallet
Nicholis Louw

Nicholis Louw (født 30. december 1979) er en sydafrikansk pop- og operasanger. Et af hans mest kendte musiknumre er: "Net die een vir my" (En sang der er kopieret fra den originale "Dragostea din tei" af O-zone).

Den 12. juli 2014 giftede han sig med Denise Shrewsbury.

Diskografi

Album 
 2003: My Hart Is Aan Die Brand
 2005: Rock Daai Lyfie
 2007: Hier Naby Jou
 2008: Vergeet en Vergewe
 2008: Elvis On My Mind
 2009: Energie
 2011: Ek Is Daar Vir Jou
 2012: Gebed Van 'n Sondaar
 2014: So Rock Ons Die Wêreld Reg

DVD'er
 2006: Rock Daai Lyfie
 2009: Intiem Met... Nicholis Louw

Singler 
(Selective)
 2007: "Hier naby jou"
 2008: "Vergeet en Vergewe"
 2009: "Welkom by my party"
 2009: "Hoe ver sal jy gaan"
 2009: "Generaal"
 2009: "Ek wil my baby he vanaand"
 2010: "Nommer asseblief"
 2010: "Water jou mond"
 2011: "Ek is daar vir jou"
 2010: "Emmers vol liefde"
 2012: "Net 'n Mens"
 2014: "Bring die storm"

Eksterne henvisninger 
 

Sangere fra Sydafrika
MZ

MZ eller mz har flere betydninger:
 Mozambique - ISO 3166-1 landekode MZ.
 Mizoram - en delstat i det nordøstlige Indien (ISO 3166-2 kode IN-MZ).
 MZ - en serie af spejlreflekskameraer fra Pentax.
 .mz - landekode topdomæne (ccTLD) for Mozambique.
 MZ Motorrad- und Zweiradwerk GmbH - et tysk motorcykelmærke (1907-).
 Litra MZ - betegnelse for diesellokomotiver leveret til DSB i fire serier (I-IV) i perioden 1967-1978.
Prudnik

Prudnik (tysk: Neustadt, Neustadt in Oberschlesien) er en by i Voivodskabet Opole i Polen.

Før 1945 var byen en del af Tyskland.

Venskabsbyer 
Grodków har følgende venskabsbyer:

  Northeim, Tyskland
  Bohumín, Tjekkiet
  Nadvirna, Ukraine
  Krnov, Tyskland
  San Giustino, Italien

Eksterne henvisninger 

Byer i Polen
Karl Johan Mortensen

Karl Johan Mortensen (født 23. marts] 1927 i Hampen, død 14. maj 1997) var en dansk politiker og borgmester i Vejle 1978-1993.

Han indtrådte som medlem af Folketinget i 1969 efter Victor Grams død og blev siden genvalgt indtil han i 1978 udtrådte efter at være blevet borgmester. Fra 1971-1977 var han som sekretær for den socialdemokratiske folketingsgruppe. Han var formand for Folketingets Erhvervsudvalg 1971-1973 og 1975-1978, for statens jordbrugsudvalg 1976-1978 og for Danmarks Biblioteksforening 1978-1986.

I december 1973 blev han af Folketinget valgt til Europa-Parlamentet, men trådte allerede tilbage i januar 1974.

Mortensen var kredsformand for Socialdemokratiet i Vejlekredsen 1963-68, medlem af Hornstrup Sogneråd 1962-1965, af Hover Sogneråd 1966-1970 og af Vejle Byråd fra 1974.

Han var kontorassistent på Vejle og Omegns Svineslagteri 1950, bogholder 1957 og lønningschef 1968-1970 samme sted.

Begravet på Søndre Kirkegård i Vejle.

Referencer 

Tidligere borgmestre fra Danmark
Borgmestre fra Socialdemokraterne
Tidligere folketingsmedlemmer fra Socialdemokraterne
Folketingsmedlemmer i 1960'erne
Folketingsmedlemmer i 1970'erne
Medlemmer af Europa-Parlamentet fra Danmark 1973-1979
Christian Christiansen (politiker, født 1925)

Christian Christiansen (født 1925, død 2004) var en dansk politiker, der var borgmester i Vejle en kort periode i 1978 for Socialdemokratiet.

Han var medlem af Vejle Byråd 1970-1985 og i amtsrådet 1970-1978.

Christiansen var udset til at skulle efterfølge Willy Sørensen som borgmester, og han var 1. viceborgmester fra 1971. Socialdemokratiets medlemmer mente dog ikke, at han skulle være borgmester, men han kom alligevel til at sidde 48 dage som borgmester, nemlig fra Willy Sørensens død, og indtil Karl Johan Mortensen overtog posten efter valget i 1978.

I 1949 blev Christian Christiansen valgt som tillidsmand hos C.M. Hess og senere på Vejle Bolte- og Møtrikfabrik. I 1960 blev han formand for fagforeningen SID, afd. F, og her sad han indtil 1987.

Referencer 

Tidligere borgmestre fra Danmark
Borgmestre fra Socialdemokraterne
Harry Haerendel

Harry Haerendel (født i 1896 i Hamborg, død i 1991) var en tysk maler. Han studerede på kunstskoler i både Hamborg og Berlin.

Haerendel er nok mest kendt for portrættet af en fisker med sydvest og pibe i munden.

Reference 

 

Malere fra Tyskland
Vejle Bank

Vejle Bank var et pengeinstitut, som åbnede i 1854 under navnet Vejle Laane- og Discontokasse.

Få år senere ændredes navnet til Vejle Bank. 1906 fik banken sin blivende adresse på hjørnet af Kirkegade og Kirketorvet i Vejle, lige overfor Sankt Nicolai Kirke.

Efter fusion med Horsens Bank, Kolding Folkebank og Kolding Laane- og Discontokasse i 1970-1971 ændredes navnet til Aktivbanken.

Flere fusioner og ejerskifter fulgte fra 1988-1991, 1994 blev banken overtaget af Sydbank.

En prominent kunde i Vejle Bank var Ole Kirk Christiansen, som tilbage i 1932 stiftede Lego i Billund, og fik sin første kredit i banken.

Referencer 

Danske virksomheder etableret i 1854
Tidligere banker i Danmark
Bank
Evergreen - Best of Love Shop

Evergreen - Best of Love Shop er et opsamlingsalbum fra danske Love Shop. Albummet blev udgivet i 2015. Det består af to CD'er; den første indeholder sange fra gruppens tidligere albums og den anden er en liveoptagelse fra en koncert i Store Vega i København i november 2010.

Spor 
CD1
 "En Nat Bliver Det Sommer" - 5:09
 "Drømmenes København" - 5:38
 "Fuck Min Højdeskræk" - 3:53
 "Copenhagen Dreaming" - 4:07
 "Love Goes On Forever" - 3:12
 "Bellavista Sol" - 5:38
 "Kræmmersjæl" - 4:11
 "Alle Har En Drøm At Befri" - 6:07
 "Nordlys" - 3:56
 "Redningsklar" - 4:18
 "Ikke Langt Herfra" - 3:39
 "Skyggehjerte" - 3:53
 "Skandinavisk Lyst" - 4:00
 "I Morgen" - 3:36
 "Mesteren" - 5:31
 "Dødt Souvenir" - 4:06
 "Evergreen" - 3:13
 "Havana Song" - 2:31

CD2 Syng For I Morgen! Love Shop - Live I Store Vega
 "De Elskende" - 4:36
 "For Evigt For Altid" - 7:53
 "Dit Eget Selvmord" - 3:22
 "Hvorhen?Hvordan?Hvornår?" - 5:13
 "Fremmedlegionær" - 6:08
 "Drømmeslottet" - 3:33
 "Love Goes On Forever" - 4:00
 "Drømmenes København" - 5:59
 "Det Tog Mig Et År" - 3:59
 "Memory Babe" - 7:53
 "Nordlys" - 5:03
 "Alle Har En Drøm At Befri" - 6:52

Referencer 

Love Shop-album
Opsamlingsalbum fra 2015
Taggy Tones

Taggy Tones er et dansk band rockabillyband bestående af af Emil Øelund, Jakob Øelund og Jess Møller Rasmussen

Historie 
Gruppen blev dannet i 1989 af Jess Møller Rasmussen og Rene Karlsson. De fik Laurent Paris til at spiller leadguitar, og Jakob Øelund på trommer. Rasmussen spillede guitar og Karlsson kontrabas.
Laurent, der oprindelig var fra Frankrig, besluttede sig for at flytte tilbage, og i stedet fik de Margrethe Bjørklund fra Darleens med som guitarist. Da hun forlod bandet igen kom Laurent tilbage.

Deres debutalbum, Viking Attack, udkom i 1992. Året efter udkom Lost In The Desert.

I december 2000 forlod Laurent og Karlsson bandet. Øelund overog bassen, og de fik et ny medlem ved navn Frank. Øelund bragte også sin bror, Emil Øelund, med ind i bandet som ny leadguitarist.

I 2003 udav de Rockin', som modtog tre ud af seks stjerner i musikmagasinet GAFFA. I 2008 udkom Rollin' der kun fik to ud af seks stjerner i GAFFA.

Diskografi 
 The Taggy Tones (1992)
 Lost In The Desert (1993)
 Stayin' At Heartbreak Hotel (1996)
 2002 Recordings (2002)
 Rockin' (2003)
 Rollin' (2008)

Referencer

Eksterne henvisninger 
 
 Taggy Tones på Discogs

Rockgrupper fra Danmark
Musikgrupper fra 1989
Rockabilly
Kassen & hjertet

Kassen & hjertet er det femte album fra den danske gruppe Bifrost udgivet i 1981 på Mercury Records. 

Gruppen havde siden det forrige dansksprogede album, Læn Dem ikke ud, gennemgået en større ændring, idet flere af de oprindelige medlemmer af gruppen var gået ud. Det drejer sig om Annapurna, Torben Andersen, Asger Skjold og Mogens Fischer. I stedet var Knut Henriksen (bas, guitar) og Jeppe Reipurt (trommer) kommet med, og besætningen svarede derfor til den, som var dannet med indspilningen af det engelsksprogede album fra 1980, Crazy Canary.

Numre 
Albummet indeholder følgende numre (her opdelt på de to oprindelige sider):

Medvirkende 
På albummet medvirkede følgende:
Gruppens medlemmer
 Tom Lundén: sang, keyboards, piano
 Ida Klemann: sang
 Knut Henriksen: bas, akustisk og el-guitar, sang
 Jeppe Reipurth: trommer, percussion, sang
 Mikael Miller: akustisk og el-guitar, sang, percussion
 John Teglgaard: el-guitar (6- og 12-strenget), sang

Øvrige medvirkende
 Jacob Andersen: percussion (på "For sent", "Mod kærlighed" og "Den er fundet igen")
 Klavs Nordsø: percussion (på "For sent", "Mod kærlighed" og "Den er fundet igen")
 Jesper Zeuthen: saxofon (på "Når din dag er slut")
 Jørgen Kaufmann: synthesizer (på "Når verden bli'r min", "For sent" og "Mod kærlighed")
 Flemming Rasmussen: tambourin, kor (på "Når din dag er slut", "Ikke min dag" og "Mod kærlighed")

Referencer 

Bifrost-album
Album fra 1981
Ästhetische Theorie

Ästhetische Theorie er en bog af den tyske filosof Theodor Adorno. Værket, der blev udgivet posthumt på baggrund af Adornos efterladte ufærdige udkast, reflekterer over den moderne kunsts sociale karakter. Med udgangspunkt i Hegel og Marx diskuterer Adorno, om kunst kan overleve i et senkapitalistisk samfund og om kunst kan være med til at ændre samfundet. I denne diskussion bygger Adorno på Kants idé om finkulturens (schöne Kunst) autonomi, samtidig med at han trækker på Marx’ idé om kunstens forankring i samfundet. Ud fra denne kobling af Kant og Marx diskuterer Adorno nødvendigheden og umuligheden af kunstens autonomi. For Adorno udtrykker autentisk moderne kunstværker derfor nogle af de konflikter, der fandtes i den verden hvori disse værker blev skabt. Den svære skrivestil i værket har en kritiker argumenteret at kunne forstås som en dobbelttydighed i værkets titel, der både kan læses som en "teori om æstetik" om som "æstetiseret teori."

Kunstsyn 
Centralt for Adornos kunstsyn er hans skelnen mellem Gehalt og Funktion, der får hans kunstsociologi til at adskille sig fra både hermeneutiske og empiriske tilgange. Hvor en hermeneutisk tilgang typisk betoner kunstværkets mening og kulturelle betydning og nedtoner værkets politiske og/eller økonomiske rolle, fokuserer en empirisk tilgang typisk på samspillet mellem værket og forskellige sociale faktorer og ignorer derfor gerne spørgsmål vedr. værkets betydningslag. Adornos greb ligger i at forene disse to analytiske strategier. Han argumenterer for, at værkets Gehalt og Funktion bør forstås i relation til hinanden.

Med grundlag i Adornos syn på den moderne kunsts autonomi og hvad han ser som en vigtig ændring af kapitalismens karakter, er Adorno meget kritik indstillet over for den rolle som politisk kunst kan spille. Adorno mener, at den politiske kunst både har problemer ift. effektivitet og legitimitet i senkapitalismen. Dog mener han samtidig, at politisk kunst kan fungere som en form for korrektiv til det, han så som en falleret æsteticisme i meget populær kunst. Adorno mener, at i senkapitalismen er den bedste politiske kunst i stand til at gennemarbejde sine egne indre modsigelser på en måde, så de skjulte indre modsigelser i samfundet ikke længere kan ignoreres. For Adorno er Samuel Becketts teaterstykker et godt eksempel på dette. For Adorno er Becketts stykker mere sande end meget andet kunst. Adorno mener, at alle kunstværker har en Gehalt i kraft af en indre dialektisk modsætning mellem dets form og indhold og for at forstå denne dynamik må man derfor både forstå værkets indre dynamik og den dynamik, der er på spil i værkets socialhistoriske kontekst.

Litteratur 
 Adorno, Theodor W. Ästhetische Theorie. Ed. Gretel Adorno and Rolf Tiedemann. Frankfurt am Main: Suhrkamp Verlag, 1970.
 Zuidervaart, Lambert, "Theodor W. Adorno", The Stanford Encyclopedia of Philosophy (2015)

Noter 

Humaniora
Kunst
Æstetik
Filosofi